 Waa yaab markii aan ku soo noqdo goobtii jiifkeyga waxaa ii shidma mowjadaha dagaalka ka jira dalkeena sida aan uga gudbi lahaa iyo shacabka dhibaatada haysata sida laga yeeli lahaa, waxaa kale oo intaa iisii dheer taleefoon aan nambar lahayn oo isoo waca galabtii, duhuradii iyo 3-saac habeenimo oo aan garaneyn ruuxa iska leh kaasina wuxuu igu waali jirey nala shaqee anigoo aan garaneyn waxa aan kala shaqeeyo oo uu ii sheegayo, ruuxaasi mararka qaar wuu I caayi jirey marna wuxuu dhihi jirey wax aan afka soomarin Karin xitaa, waxaana ugu jawaabi jirey idil ama iska key daa aniga cidna lama shaqeynayo waayo beri ayaad noqoneysaa madaxweyne ama sarkaal hebel anigana dhibka ayaad igu dhaaafeysaa marka maxaan faaiidey ereygaas markaan iraahdo aad buu uga xanaaqi jirey ruuxaasi, hadaba saxafiga Soomaaliyeed waxa haysta waxaas iyo wax ka badan, marka loo eego teyda oo aan maanta halkaas ka joogo dhul nabad ah, waloow kuwo khariban ay Emailo waali ah ii soo diraan, intii aan soomaaliya joogey waxaan ahaa ruux inta badan akh-rista ducooyinka Nabigeena Muxamed NNKH uu inooga tegey oo sidaas ilaahay igu soo badbaadiyey, walaahi markii aan Jabuuti imid mudo lix bilood kadib ayaan xasuustey Buugaag muhiim igu ahaa xageyga oo shandada iigu jirey iyo CD-yo sawiro iigu keydsanaa, ma ogi halka lagula baxay iyo cida la baxdey, taasina waxaa ugu wacan waa waxa ka jirey halkii aan ku noolaa xiligaas. 